בס"ד

המרכז האקדמי לב (להלן – "המזמין") מזמין בזאת הגשת הצעות לאספקת שירותי ניקיון ושירותי סבלות קלה בקמפוסי המרכז האקדמי לב 02/2018 עבור המרכז האקדמי לב ("המרכז") והכל כמפורט במסמכי המכרז ונספחיו.

תנאים מוקדמים להשתתפות במכרז

1. **תנאי סף**

**רשאי להגיש הצעה מציע שימלא אחר כל תנאי הסף שלהלן, באופן מצטבר:**

* 1. המציע יצרף להצעתו נסח חברה/שותפות עדכני (שהונפק בשנה בה מוגשת ההצעה) מטעם רשם החברות בו לא יצוינו חובות אגרה שנתית לשנים שקדמו לשנה בה מוגשת ההצעה, בנוסף, לגבי חברה – נדרש כי לא יצוין שהיא חברה מפרת חוק או שהיא בהתראה לפני רישום כחברה מפרת חוק.
  2. על המציע לצרף אישור בר תוקף מטעם מע"מ בדבר היות המציע עוסק מורשה או היות המציע רשום באיחוד עוסקים לצורך דיווח לרשויות מע"מ מכוח סעיף 56 לחוק מס ערך מוסף התשל"ו- 1975, ותקנה 10(ב) לתקנות מס ערך מוסף (רישום).
  3. למציע רישיון קבלן שירות בענף הניקיון מאת משרד הכלכלה תקף נכון למועד הגשת הצעתו, בהתאם לחוק העסקת עובדים על ידי קבלני כוח אדם, התשנ"ו-1996.

על המציע לצרף להצעתו צילום רישיון כאמור בר תוקף, בו מופיע בבירור מספר הרישיון.

* 1. על המציע להיות בעל ניסיון במתן שירותי ניקיון כמפורט להלן (במצטבר):
  2. המציע סיפק שירותי ניקיון לכל הפחות מאז חודש ינואר 2013.
  3. המציע סיפק במשך השנים 2015 עד 2017 שירותי ניקיון לפחות לשלושה לקוחות (מתוכם לפחות שני לקוחות שהינם מוסדות ציבוריים ו/או מוסדות להשכלה גבוהה ו/או מוסדות חינוך) כולם מירושלים, בכל שנה, בהיקף של 8 עובדי ניקיון במשרה מלאה לפחות עבור כל אחד מהלקוחות.

המציע ימלא פרטים המעידים על עמידתו בתנאי סף זה על גבי **נספח ד'** למסמכי המכרז.

* 1. לרשות המציע סניף פעיל אחד לפחות בירושלים, בו עובדים לפחות 50 עובדי ניקיון כשירים ופעילים או לחילופין מס' סניפים בירושלים שיחד עובדים בהם לפחות 50 עובדי ניקיון, במועד הגשתו.

המציע יצהיר על כך על גבי התצהיר בנוסח המצ"ב **כנספח ד'** למסמכי המכרז.

יצויין כי הדרישה של העסקת 50 עובדי ניקיון בירושלים עולה על הקריטריונים הקבועים בחוק חובת המכרזים, תשנ"ב – 1992, אך הכמות הנ"ל נקבע בשל הצורך בזמינות של כוח אדם בשירותים אלו.

* 1. על המציע לקיים הוראות חוק עסקאות גופים ציבוריים (אכיפת ניהול חשבונות, תשלום חובות מס, שכר מינימום והעסקת עובדים זרים כדין), התשל"ו – 1976, חוק העסקת עובדים בידי קבלני כוח אדם, בנוגע לתשלומים לעובדים, העסקת עובדים, והעסקת עובדים זרים כדין.

להוכחת עמידה בתנאי סף זה יצרף המציע להצעתו אישורים תקפים לפי חוק עסקאות גופים ציבוריים), התשל"ו – 1976 (אישור תקף בדבר ניהול ספרים כדין ואישור ניכוי מס) וכן תצהיר בנוסח המצ"ב **כנספח ה'** למסמכי המכרז.

* 1. הצהרת המציע על כי שילם בקביעות בשנה האחרונה לכל עובדיו כמתחייב מחוקי העבודה, צווי ההרחבה, ההסכמים הקיבוציים וההסכמים האישיים החלים עליו, במידה שחלים עליו, ובכל מקרה לא פחות משכר מינימום כחוק והפרשות סוציאליות כדין, בהתאם לנוסח המצורף **כנספח ו'** למסמכי המכרז.
  2. המציע צירף להצעתו נוסח חתום בידי מורשה החתימה ובו התחייבות לתשלום זכויות סוציאליות לעובדיו בהתאם לנוסח המצורף **כנספח ז'** למסמכי המכרז.
  3. המציע צירף להצעתו אישור רו"ח על תשלומים לעובדים, בהתאם לנוסח המצורף **כנספח ח'** למסמכי המכרז.
  4. להבטחת החוסן הפיננסי של המציע, על המציע לצרף אישור רו"ח על מחזור כספי בסך של 2.5 מיליון ₪ לשנה לפחות, בכל אחת משלוש השנים 2015, 2016 ו- 2017 בנוסח המצ"ב **כנספח ט'** למסמכי המכרז.
  5. על המציע לצרף להצעתו ערבות בנקאית אוטונומית ובלתי מותנית בהתאם לנוסח המצ"ב **כנספח י'** למסמכי המכרז, בסך של 20,000 ₪, שתהא תקפה החל ממועד הגשת ההצעה ועד ל-90 ימים לאחר המועד האחרון להגשת הצעות קרי עד ליום 23.07.2018 ("ערבות הצעה").

במקרה בו יאריך המזמין, לפי שיקול דעתו הבלעדי, את המועד להגשת ההצעות, יהיה על המציע להאריך את תוקף הערבות הבנקאית בהתאם לדרישת המזמין, ככל שתהיה כזו, כתנאי לדיון בהצעתו.

* 1. תנאים לדחיית הצעה בשל יחס המציע לעובדים-
  2. ככלל, בהתאם לתקנה 6א לתקנות חובת המכרזים, תשנ"ג-1993, ועדת המכרזים תדחה הצעה המקיימת אחד מהתנאים בסעיפים 1 ו/או 2 המפורטים להלן, אולם הוועדה רשאית להחליט מטעמים מיוחדים שיירשמו בפרוטוקול שלא לדחות הצעה במכרז. זאת, אף אם התקיים לגביה אחד התנאים בהתחשב בין היתר בהתנהלותו של המציע בדרך כלל בכל הקשור לשמירת זכויות עובדים וכן ביחס שבין היקף הפעילות של המציע שבשלה הורשע או נקנס בשל הפרת דיני העבודה לבין היקף פעילותו הכולל:
     + 1. במקרים שבהם הורשע המציע או מי מבעלי הזיקה אליו ב-3 השנים האחרונות שקדמו למועד האחרון להגשת הצעות במכרז בעבֵרה פלילית אחת לפחות הנוגעת לדיני העבודה.
       2. במקרים שבהם נקנס המציע או מי מבעלי הזיקה אליו על ידי מינהל ההסדרה והאכיפה במשרד הכלכלה ביותר משני קנסות בגין עבֵרות על דיני העבודה במהלך השנה האחרונה שקדמה למועד האחרון להגשת הצעות במכרז. מספר קנסות בגין אותה עבֵרה ייספרו כקנסות שונים.
  3. במקרה שלהלן לוועדת המכרזים לא יהיה שיקול דעת כאמור לעיל והוועדה תפסול את ההצעה על סף:
     1. המציע, וכן "בעל שליטה" (לעניין זה, שליטה כהגדרתה בחוק ניירות ערך, התשכ"ח-1968) ו"בעל זיקה" במציע [כמשמעותו בחוק עסקאות גופים ציבוריים (אכיפת ניהול חשבונות, תשלום חובות מס, שכר מינימום והעסקת עובדים זרים כדין), התשל"ו – 1976] (להלן: "חוק עסקאות גופים ציבוריים"), ככל שישנם, הורשעו ביותר משתי עבירות לפי חוק שכר מינימום, השתמ"ז-1987 ו/או לפי חוק עובדים זרים (איסור העסקה שלא כדין והבטחת תנאים הוגנים), התשנ"א-1981, ובמועד הגשת הצעת המציע חלפו פחות משלוש שנים ממועד ההרשעה האחרונה.
     2. המציע או גורם מורשה מטעמו השתתף בסיור מציעים הנערך מטעם המזמין כמפורט בסעיף 12 להלן, מתחילת הכנס ועד סופו. המציע יצרף להצעתו פרוטוקול סיור מציעים, ככל שחולק בידי המזמין, חתום על ידי מורשי החתימה אצלו.
     3. על המציע יהיה לצרף להצעתו את אישורו על פרוטוקול שאלות ההבהרה, ככל שהופץ בידי המזמין, כשהוא חתום על ידי מורשי החתימה אצלו.

**טבלת מועדי המכרז**

|  |  |
| --- | --- |
| **יציאה למכרז** | **יום ראשון כ"ד אדר 11.03.18** |
| **סיור מציעים**  **(נוכחות בסיור מתחילתו ועד סופו מהווה תנאי סף)** | **יום שני ג' ניסן 19.03.2018. שעת מפגש 10:00 בקמפוס המזמין- קמפוס לב שבגבעת מרדכי ברח' הוועד הלאומי 21, מקום מפגש: בעמדת השומר.**  **לאחר מכן ייסעו המשתתפים להמשך הסיור בקמפוס טל- בגבעת שאול.** |
| **שאלות הבהרה** | **עד ליום חמישי י"ג ניסן 29.03.2018.** |
| **מועד אחרון להגשת הצעות למכרז** | **עד ליום שני ח' אייר 23.04.2018 עד השעה: 12:00.** |
| **תאריך תוקף ערבות ההצעה** | **עד ליום 23.07.2018** |

* 1. במקרה של סתירה בין התאריכים המופיעים בסעיף זה לבין תאריכים אחרים המופיעים במסמכי המכרז קובעים התאריכים המופיעים בסעיף זה.
  2. המזמין שומר לעצמו את הזכות לדחות את המועדים שלעיל לפי שיקול דעתו, ובכלל זה לדחות את המועד האחרון להגשת ההצעות, כל עוד לא חלף מועד זה. במידה ותתקבל החלטה כזו, היא תופץ בכתב לכל המשתתפים במכרז.